**Националне стипендије *За жене у науци* – конкурс за 2023. годину**

Конкурс за Националне стипендије *За жене у науци* за 2023. годину је у току и биће отворен **до 31. марта 2023. године**.

Стипендије додељује L'ORÉAL Balkan, у партнерству са Националном Комисијом за сарадњу са Унеском и уз подршку Министарства науке, технолошког развоја и иновација.

За стипендије *За жене у науци* могу да конкуришу научнице које се баве научноистраживачким радом у области природних наука, које имају до 35 година у тренутку конкурисања и уписане или завршене докторске или постдокторске студије.

У оквиру тринаестог циклуса овог програма у Србији, најталентованијим младим научницама биће додељене три стипендије, свака у износу од по пет хиљада евра у динарској противвредности, у циљу реализације значајног научног истраживања у области природних наука (укључујући природно-математичке, биолошке и медицинске науке, као и мултидисциплинарна подручја) које ће бити спроведено у Србији.

Више информација о овом програму стипендија можете наћи [овде](https://www.zeneunauci.co.rs/index.html).